શીર્ષક: ક્રિકેટ ન રમતો હોય ત્યારે ખેતી કરે છે અને ઘેટાં ઉછેરે છે એલિસ્ટર કૂક\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
એલિસ્ટર કૂક

 જોકે કૂકની આ છેલ્લી ટેસ્ટ મૅચ પણ યાદગાર બની રહી છે. તેમણે પોતાની છેલ્લી ટેસ્ટમાં સદી ફટકારી છે. એટલું જ નહીં, એ પોતાની પ્રથમ અને છેલ્લી ટેસ્ટ મૅચમાં સદી ફટકારનારા ઇંગ્લેન્ડના પ્રથમ ખેલાડી બન્યા છે. 

યોગાનુયોગે એલિસ્ટર કૂકે પોતાની આંતરરાષ્ટ્રીય ટેસ્ટ ક્રિકેટની પ્રથમ મૅચ ભારત સામે રમી હતી અને તેમની આખરી ટેસ્ટ મૅચ પણ ભારત સામે જ છે. 

એલિસ્ટર કૂક ક્રિકેટરોની ઝળહળતી મુખ્ય ધારાના સભ્ય હતા, પણ એ ઝળહળાટથી પોતે ક્યારેય અંજાઈ ગયા ન હતા. અત્યંત સ્પર્ધાત્મક સંજોગોમાં પણ પોતાના આત્મા અકબંધ કઈ રીતે રાખવો તેનું ઉદાહરણ એલિસ્ટર કૂકની ઉત્કૃષ્ટ ક્રિકેટિંગ કૅરિયર છે. 

એલિસ્ટર કૂકની કૅરિયર 2006થી 2018 એમ બાર વર્ષમાં ફેલાયેલી છે. ક્રિકેટ વિશ્વમાં કૂક નવી પેઢીના પ્રતિનિધિ છે, પરંતુ તેઓ ઓછા ખેડાયેલા પંથે આગળ વધ્યા હતા. 

એલિસ્ટર કૂક ફેસબૂક પર નથી, તેમનું ટ્વિટર અકાઉન્ટ કે ઇન્સ્ટાગ્રામ પ્રોફાઈલ પણ નથી. તેમના ફોલોઅર્સ કેટલા છે તેની ચર્ચા દેખીતી રીતે થતી નથી. 

સોશિઅલ મીડિયા પર માત્ર કંઈક પોસ્ટ કરીને કરોડો રૂપિયા કમાવાનો સવાલ જ નથી. અંગત જીવનની ઘટનાઓની પબ્લિસિટી નહીં. ફોટો નહીં, વીડિયો નહીં. કંઈ નહીં. 

શું તમે આ વાંચ્યું?

એલિસ્ટર કૂક તેમના માથાના વાળમાં જેલ લગાવતા નથી. હેર સ્ટાઇલિંગ કરતા નથી. તેમના શરીર એકેય ટાટૂ નથી. તેઓ ડીજે પ્રકારનું સંગીત સાંભળતા નથી. 

તેમની કોઈ સેલિબ્રિટી ગર્લફ્રેન્ડ નથી. તેઓ કોઈ કન્યા સાથે ડેટિંગ કરતા હોવાની ગોસિપ ચાલતી નથી. 

એલિસ્ટર કૂક નાઈટ ક્લબમાં દારૂના નશામાં ચકચૂર થયાની ઘટના પણ બની નથી. પૂરઝડપે કાર ચલાવવા બદલ પોલીસે તેમને દંડ ફટકાર્યો નથી. 

ક્રિકેટ સાથે સતત, ગાઢ રીતે સંકળાયેલા રહેવા છતાં એલિસ્ટર કૂકે સ્લેજિંગ કે ગાળાગાળીનો આશરો ક્યારેય લીધો નથી. 

બોલ સાથે ચેડાં કાઢવાના વિવાદમાં તેઓ ક્યારેય સપડાયા નથી. મેચ દરમ્યાન કે પછી તેઓ આડંબરી કોમેન્ટરી કે પરોક્ષ ટીકા કરતા નથી. 

એલિસ્ટર કૂક એક અલગ જ પ્રકારની વ્યક્તિ છે. એ ચોવીસ કેરેટનું સોનું છે. એક માણસ તરીકેનું તેમનું યોગદાન તેમણે ક્રિકેટમાં આપેલા યોગદાન જેટલું જ મૂલ્યવાન છે. 

12 વર્ષની સફળ કારકિર્દી

એલિસ્ટર કૂકે ઇંગ્લેન્ડની ક્રિકેટ ટીમ સાથે નાની વયે કારકિર્દી શરૂ કરી હતી અને હવે 33 વર્ષની વયે તેમણે નિવૃત્તિની જાહેરાત કરી છે ત્યારે તેઓ પોતે દંતકથારૂપ બની ગયા છે. 

તેમની કારકિર્દી આદર્શ બની રહી હતી. એ સમજવા માટે એલિસ્ટર કૂકની પશ્ચાદભૂ સમજવી...